Julens vakreste

«Julens vakreste» er det sjette albumet til Hanne Krogh og hennes mest solgte soloplate. Pr. 2017 har denne platen solgt nær en halv million eksemplarer.

Det ble det siste albumet som kom ut på Arne Bendiksens plateselskap, men det har jevnt og trutt kommet i nye opplag hvert år, på forskjellige plateselskaper. Hanne Krogh fullførte idéen fra albumet Nordens vakreste og samlet denne gangen sine favoritter innen julesangene. Platen ble gitt ut i desember 1984 og ble en umiddelbar suksess. Senere har Krogh kommet med flere julealbum, men dette er hennes mest solgte. På platen finner man også sangen «Sonjas sang til julestjernen» fra filmen «Reisen til julestjernen» fra 1976, hvor Krogh hadde hovedrollen. Hun hadde tidligere spilt den inn på soundtracket fra filmen, men valgte å gi den ut på nytt igjen på dette albumet.

Sporliste
 «White Christmas»  (Irving Berlin)
 «Julekveldsvise»  /A.Høyland/Alf Prøysen)
 «Sonjas sang til julestjernen»  (Monn Iversen/Helgeland)
 «Mary's Boy Child»  (J.Harison)
 «Romjulsdrøm»  (T.Borg/Prøysen)
 «Winter Wonderland»  (Smith/Bernard)
 «Glade jul»  (Mohr/Gruber)
 «Nå tennes tusen julelys»  (Köler)
 «Jeg er så glad hver julekveld»  (Wexelsen)
 «Å jul med din glede»  (Kielland)
 «Du grønne glitrende tre»  (Weyse/Krogn)
 «Deilig er jorden»  (Ingemann)

Andre medvirkende
Arrangør og orkesterledelse: Pete Knutsen
Keyboards, gitarer, bass: Pete Knutsen
Bass: Terje Methi
Trommer: Thor Andreassen
Cover foto: Trond Solberg
Innspilt i AB Studio 1984
Teknikere: Per Sveinson og Rolf Kjernet
Produsent: Ole Vidar Lien
Kor: Kari Gjærum, Tone Wik, Håkon Iversen, Per Øystein Sørensen
Barnekor: Selma Terese Strøm Lyng, Nina Beate Strøm Lyng, Bente Vilming
Strykere fra Kringkastingsorkesteret

Utgivelser
 1984 LP/MC AB Records AB 2001
 1985 LP/MC Sonet SLP 1492
 1992 CD/MC CNR Records 112-2
 2001 CD United Music UMCD 00042
 2005 CD Egemont Serieforlaget Barneselskapet BSCD 1097

Kilder
www.hannekrogh.com

Kategori:Musikkalbum fra 1984
Kategori:Hanne Krogh-album
Kategori:Norske julealbum